text: [{"text_idx": "#000001", "text": "Usa sa pinakadakung pangutana karon sa mga netizens mao ang unsa ba gyod ang real score sa relasyon sa aktres nga si Andrea Brillantes ug ang basketbolistang si Ricci Rivero."}, {"text_idx": "#000002", "text": "Kini human nag-trending ang ulitawo nga mao rag nalink na sa sa beauty queen-politician nga si Leren Mae Bautista."}, {"text_idx": "#000003", "text": "Nagsugod na ang storya storya kung buwag na gyod ba si Andrea ug Ricci human gi-restory sa ulitawo ang IG story ni Consehal Leren nga ang basketbolista ra pod ang sud niini."}, {"text_idx": "#000004", "text": "Usa pa, dihang gibisita pod namo ang Instagram sa beauty queen ug consehal sa Laguna nakit-an namo nga nagkuyog silang nagcelebrar niadtong birthday ni Ricci ug nanghatag sila og pagkaon sa mga residente sa usa ka lugar sa Los Ban\u0303os, Laguna."}, {"text_idx": "#000005", "text": "Mao gyod nga naglagot gyod ang mga netizens ilabi na gyod ang mga nisuporta ni Andrea tungod kay mao ra gyod og gibinuangan ang dalagita sa iyang boyfriend."}, {"text_idx": "#000009", "text": "Sa pagkakaron si Andrea tua pa sa Spain ug wala pay gisulti o gikumpirman kung buwag na gyod ba sila si Ricci."}]